Ilbieraħ, Christian Scerri ta' Southville Dancers ħabbar li jista' jgħid li ħolma li dejjem kellu saret reali. Bi status b'ħafna passjoni, Christian spjega l-ferħ tiegħu għal dak li ġara. Christian qal, "Illum jimmarka l-jum li waħda mill-ħolmiet tant mistennija tiegħi saret realtà! Fl-aħħar nista' ngħid li nid l-istudio taż-żfin tiegħi! Meta bdejt niżfen lura fl-2001 dejjem żammejt ruħi ffukat biex nikseb dak kollu li noħlom f'moħħi. Fl-2004 bdejt uffiċjalment Southville Dancers, ħolma li għandi x-xorti li għadni ngħix u nesperjenza." Hu kompla żied, "Kien hemm ħafna tlugħ u nżul iżda dejjem ħadt l-esperjenzi negattivi bħala motivazzjoni biex inkun aħjar f'kull ma jiġi wara u nħares lejn l-esperjenzi pożittivi bħala memorja li ngħożż iżda wkoll bħala pass importanti biex nikkompeti miegħi nnifsi u nistinka biex nagħmel xi ħaġa akbar, aħjar u saħansitra aktar professjonali." Christian jispjega, "Li jkolli studio tiegħi kienet dejjem f'moħħi minn meta bdejt Southville u llum hija dik il-ġurnata li nista' ngħid li issa jien sid ta' studio. Ma nistax ngħid li kienet faċli, iġġilidt numru ta' korrimenti, stress u sagrifiċċji imma dak li żammni għaddej hija l-imħabba tiegħi għaż-żfin u n-nies tal-għaġeb li jien imdawwar magħhom!" Christian jieħu l-opportunità li jirringrazzja lil dawk kollha li kienu hemm mill-bidu nett u dawk li għenuh sabiex iwettaq il-ħolma tiegħu. Aħna f'isem it-tim ta' Gwida.mt, nawgurawlu l-isbaħ xewqat u nittamaw li jkompli jwettaq il-ħolm tiegħu u jrawwem l-imħabba lejn iż-żfin fit-tfal. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari "Ma Nistax Nemmen Li Ħallejtna.. Tassew Surreali… Ninsabu Xxukkjati..." - Moira Stafrace Ssellem Il-Memorja Ta' Julian Formosa Bil-Filmat: "Qas Naf Min Hu Albano!" - Philippa Fuq Fomm Kulħadd Wara Li Tgħid Li Ma Tafx Min Hu Albano! Bil-Filmat: L-Għarusa Tkanta L-Ave Maria Mal-Wasla Tagħha Fil-Knisja - Mument Emozzjonali! Bil-Filmat: Mument Li Fih Aiken Jiżvela Xi Ħaġa Personali Ser Jibqa' Jissemma Żgur!